Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5449

c) a jelen Annex-ben bemutatott formát követve kézzel kitöltött papír alapú dokumentum. 2.9 Ha adott dokumentumot továbbította az üzemeltető, vagy nevében továbbították azt, és a közszolgálati hatóságok azt elektronikus formában megkapta, akkor a szerződő állam ne követelje meg, hogy ugyanazt a dokumentumot papírformában is bemutassák. 2.10 Az Általános Nyilatkozatot (General Declaration) megkövetelő szerződő állam köteles az 1. Függelékben feltüntetett tételekre korlátozni tájékoztatására vonatkozó igényét. A tájékoztatást papír vagy elektronikus formában is el kell fogadnia. 2.11 Ha a szerződő állam az Általános Nyilatkozatot (General Declaration) már csak tanúsítás céljából követeli meg, olyan intézkedést alkalmazzon, amely révén a tanúsítási követelmény teljesíthető a Teheráru Bizonylat (Cargo Manifest) valamely oldalán a kívánt szövegezést tartalmazó kiegészítő nyilatkozat akár kézírással, akár gumi-bélyegzővel történő felvitelével. Az ilyen tanúsítást vagy a meghatalmazott ügynök, vagy a repülőgép parancsnok köteles aláírni. 2.12 A szerződő állam szokványos körülmények között ne írja elő az Utas Bizonylat (Passenger Manifest) benyújtását. Ha a szerződő állam az Utas Bizonylat benyújtását továbbra is megkívánja, követelményeit korlátozza a 2. Függelékben rögzített elemekre. A tájékoztatást - legyen papír vagy elektronikus formában - el kell fogadni. 2.13 Ha a szerződő állam az Utas Bizonylat papír alapú bemutatását írja elő, azt fogadja el, az alábbiak közül bármelyik változatban:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes